Diari Oficial de la Generalitat Valenciana


Sumari del DOGV 8018, del 10-04-2017 (2017/3066)

RESOLUCIÓ de 5 d'abril de 2017, de la Presidència de la Generalitat, per la qual es convoquen quatre beques per a la realització de pràctiques professionals en matèria d'Informàtica, en les dependències de la Sotssecretaria de la Presidència de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8018

Data del DOGV
:   10-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3066


Data del document
:   05-04-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 d'abril de 2017, de la Presidència de la Generalitat, per la qual es convoquen quatre beques per a la realització de pràctiques professionals en matèria d'Informàtica, en les dependències de la Sotssecretaria de la Presidència de la Generalitat. [2017/3066]  
Mitjançant el Decret 20/2016, de 12 de desembre, del president de la Generalitat (DOGV 7950, 03.01.2017), s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
  
L'article 2 del referit decret estableix que les convocatòries de les subvencions es realitzaran mitjançant una resolució de la persona titular de la Presidència de la Generalitat, o, si és el cas, de la persona titular de l'òrgan en què s'haja delegat aquesta competència.  
La Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat, en el seu apartat seté, delega en la persona titular de la Sotssecretaria de la Presidència la convocatòria de les beques a què es refereix el Decret 132/2009, de 4 de setembre, del Consell, sense perjudici de les delegacions que es realitzen en altres òrgans de la Presidència.  
En virtut del que exposa i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar la concessió de quatre beques per a la realització de pràctiques professionals en matèria d'Informàtica, per als exercicis 2017 i 2018, dirigides a joves amb titulacions oficials de llicenciatura universitària o grau en Informàtica, segons l'article 3, apartat 2.c.8 del Decret 20/2016, de 12 de desembre, del president de la Generalitat, per la qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
Especialitats:  
- Dues beques de microinformàtica, que es desenvoluparan en la Sotssecretaria de la Presidència  
- Dues beques de desenvolupament d'aplicacions informàtiques que es desenvoluparan en la Direcció General de Tecnologies de la Informació. Per a aquestes beques, es requerirà la titulació d'Enginyeria Tècnica d'Informàtica, en l'especialitat de Gestió.  
  
Segon. Dotació pressupostària  
1. Les beques previstes en la present convocatòria es finançaran amb càrrec al programa pressupostari de la Presidència de la Generalitat 98.60.41.756.26, del capítol IV, codi línia S4002000, dels pressupostos de la Generalitat per a l'any 2017 i el seu equivalent en el pressupost de la Generalitat de 2018, segons el següent desglossament inicial:  
Import any 2017: 28.000,00 euros  
Import any 2018: 20.000,00 euros  
Import total màxim 48.000,00 euros  
2. Es procedirà al finançament de la quota corresponent a l'empresa de la Seguretat Social de les persones adjudicatàries de la present convocatòria, amb càrrec a l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que estableix la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
Tercer. Condicions de la concessió de les beques  
1. El procediment de concessió d'aquestes beques es tramitarà en règim de concurrència competitiva.  
2. Per a obtindre la condició de persona beneficiària de les beques s'hauran de complir els requisits que determina l'article 3 del Decret 20/2016, de 12 de desembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la sotssecretaria de la Presidència de la Generalitat, al terme de presentació de sol·licituds, i la baremació es realitzarà d'acord amb el títol II del mateix decret.  
  
  
Quart. Duració de la beca i pròrroga  
El període de duració de les beques començarà el dia que s'indique en la resolució d'adjudicació de la present convocatòria. La data serà posterior a l'1 de juny de 2017.  
El període de duració podrà prorrogar-se, sense necessitat de cap convocatòria nova, per un període màxim de dotze mesos addicionals, sempre que hi haja disponibilitat pressupostària i l'exercici de l'activitat que s'estiga efectuant així ho requerisca o ho aconselle.  
En tot allò que siga concernit per aquest punt caldrà ajustar-se al que disposen els títols IV i V del Decret 20/2016, de 12 de desembre, del president de la Generalitat (DOGV 7950, 03.01.2017), pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
  
Cinqué. Dotació econòmica individual i pagament de la beca  
La dotació econòmica de cada una de les beques serà de mil (1.000) euros mensuals bruts.  
Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si és el cas, puguen correspondre.  
En cas de pròrroga de les beques, en el segon període, la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques.  
Les quantitats abonades en cap cas tindran el caràcter de salari o retribució, sinó d??ajuda econòmica per a les despeses que la beca comporta.  
L'import de les beques s'abonarà per mensualitats vençudes, amb certificació prèvia de la persona responsable de la unitat administrativa, amb rang mínim de cap de servei, en què la persona beneficiària de la beca estiga desenvolupant l'activitat, acreditativa d'un nivell satisfactori de dedicació i d'aprofitament.  
  
Sisé. Termini de la sol·licitud, forma de presentació i documentació que ha d'aportar-se, adjunta, a la sol·licitud  
1. El termini per a la presentació de les sol·licituds serà de 15 dies naturals a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i de la documentació que s'ha d'adjuntar s'ajustarà a allò que s'ha determinat en el títol III, capítol I del Decret 20/2016, de 12 de desembre, del president de la Generalitat (DOGV 7950, 03.01.2017).  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris establits en el títol II del Decret 20/2016, de 12 de desembre, del president de la Generalitat  
  
Huité. Comissió avaluadora  
De conformitat amb l'article 9 del Decret 20/2016, de 12 de desembre, del president de la Generalitat (DOGV 7950, 03.01.2017), les persones que componen la comissió avaluadora per a la present convocatòria són:  
Presidència:  
Titular: Vicenta Grau Figueres, secretària general administrativa, de la Presidència  
Suplent: M. Dolores Uixera Bernat, cap del Servei de Coordinació i Suport Tècnic   
Vocals:  
Titular: Gemma Yago Alcusa, cap de la Unitat de Coordinació Jurídica II  
Suplent: Pilar Ramírez Queralt, cap de la Unitat de Recursos Humans  
Titular: María Sánchez Poveda, cap del Servei d'Aplicacions Corporatives i Administració Electrònica  
Suplent: César Sánchez Royo, tècnic de Sistemes Lògics  
Titular: Laura Casanova Fuset, cap del Servei d'Atenció a l'Usuari de les TIC i el seu lloc de treball  
Suplente: Jaime García Fabuel, tècnic de Sistemes Lògics.  
Secretaria:  
Titular: Amparo Piquer Martínez, cap de Secció Equipament i Serveis  
Suplent: Amparo Latonda Pedraza, assessora tècnica  
  
Nové. Mitjans de publicació dels distints tràmits  
Les publicacions de relacions i llistes que determina el procés de selecció s'efectuaran en la seu electrònica o portal institucional de la Generalitat en internet, https://seu.gva.es.  
  
Desé. Termini de resolució i notificació  
1. El termini màxim per a dictar i publicar la resolució serà de tres mesos, a comptar des de la data de publicació de la convocatòria, sense perjudici que puga ampliar-se en els termes que estableix la legislació bàsica de procediment administratiu comú.  
Una volta haja conclòs aquest termini, sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la finalitat d'aquestes.  
La publicació de l'esmentada resolució produirà els efectes de notificació a les persones interessades, d'acord amb el que disposen els articles 40 i 43 de la Llei 39/2015, d'1 d'octubre, del procediment administratiu comú, i s'inserirà la informació corresponent en la seu electrònica o portal institucional de la Generalitat a internet, https://seu.gva.es.  
  
  
Nové. Recursos  
Contra aquesta resolució, que posa fi a la via administrativa, de conformitat amb el que estableixen els articles 112, 113 i 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, el recurs de reposició davant de la Presidència de la Generalitat, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, el recurs contenciós administratiu, davant dels jutjats contenciosos administratius, en el termini de dos mesos comptats a partir de l'endemà de la publicació de la present resolució en el Diari Oficial de la Generalitat Valenciana, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 5 d'abril de 2017.- El sotssecretari, p. d. (R 12.02.2016, del president de la Generalitat; DOCV 17.02.2016): Emili Josep Sampio Morales.